بنگلادش-ین گونئی دوغوسوندا گوج‌لو یاغیش نتیجه‌سینده یارانان سئل و داشقین‌لار 46 نفرین حیاتینا سون قویوب. اونلارلا اینسان ایتکین دوشوب. تاریما جدی زیان دییب. تلفون خط‌لری سیرا‌دان چیخیب، نقلیاتین حرکتی فلج اولوب. قورتارما زامانی 4 حربچی حیاتینی ایتیریب. بنگلادش فوق العاده حال‌لار ایداره‌سی‌نین رهبری راز احمد بیلدیریب کی، طبیعی فلاکتین قوربان‌لاری‌نین سایی‌نین آرتاجاغی استثنا اولونمور. حاضردا قورتارما اکیپ لری اوجقار بولگه لرده سئل-سولاریندا قالمیش اینسان‌لاری قورتارماغا چالیشیرلار.
